# name
Lliçó inaugural: Què fa una conservadora-restauradora a un  museu d'art contemporani?

# metadata.dc.description[].value
Dimecres 29 d’octubre de 2025, a les 18 h, tindrà lloc la Lliçó inaugural del curs acadèmic 2025-2026. Aquest any, durà el títol «QUÈ FA UNA CONSERVADORA-RESTAURADORA A UN MUSEU D’ART CONTEMPORANI?», a càrrec de Sílvia Noguer, cap de Conservació-Restauració del Museu d’Art Contemporani de Barcelona (MACBA), que compartirà la seva experiència com antiga estudiant de la Facultat de Belles Arts i el seu desenvolupament professional al MACBA.
La lliçó inaugural del curs acadèmic 2025-2026 a la Facultat de Belles Arts vol ser una invitació a conèixer més sobre el valor de cursar estudis els seus estudis i el recorregut professional que s’obre a partir del grau.

# metadata.dc.description.abstract[].value
Sílvia Noguer és llicenciada en Belles Arts en l’especialitat de Restauració per la Universitat de Barcelona. Formada en conservació-restauració de pintura mural i conservació preventiva per International Centre for the Study of the Preservation and Restoration of Cultural Property (ICCROM) i en restauració de pintura sobre taula pel Getty Conservation Institute. A mitjans dels anys vuitanta va començar a treballar per a artistes, galeries i col·leccionistes d’art contemporani, i va entrar a formar part del Grup Espanyol de Treball sobre Conservació i Restauració d’Art Contemporani. El 1995 obté una borsa del Consolat d’EUA a Barcelona per a la realització d’una estada en diversos museus americans d’art contemporani entre els quals es destaquen MOMA, The Phillips Collection, National Gallery of Art, Hirshhorn Museum, Philladelphia Museum of Art. Ha treballat per a diverses institucions i des de 1995 és cap del Departament de Conservació-Restauració del MACBA. Ha participat en projectes com ara Inside Installations. Preservation and Presentation of Installation Art i PRACTICs of Contemporary Art: The Future, ambdós promoguts per l’International Network for the Conservation of Contemporary Art (INCCA). Ha participat en activitats de difusió sobre conservació-restauració d’art contemporani en institucions nacionals i internacionals. Del 2020 al 2024 ha impartit classes sobre La conservació preventiva dels Béns Patrimonials com a col·laboració en el màster universitari de Gestió Cultural, en l’assignatura Gestió i comissariat d’exposicions Artístiques i Béns Patrimonials a càrrec de la Facultat d’Humanitats de la Universitat Internacional de Catalunya.

# metadata.dc.publisher[].value
Universitat de Barcelona. Facultat de Belles Arts

# metadata.dc.rights[].value
cc by-nc-nd (c) Universitat de Barcelona. Facultat de Belles Arts, 2025

# metadata.dc.source[].value
Jornades i Congressos (Facultat de Belles Arts)

# metadata.dc.title[].value
Lliçó inaugural: Què fa una conservadora-restauradora a un  museu d'art contemporani?